section_heading: Dinamička čvrstoća materijala
paragraph_text: Pokusni štap (epruveta) podvrgava se periodično promjenjivom opterećenju σ<sub>g</sub> = σ<sub>m</sub> ± σ<sub>a</sub>, te se utvrdi kod kojeg broja titraja N dolazi do loma. Pokus se ponavlja na drugim pokusnim štapovima (svi ti štapovi moraju biti potpuno jednaki u pogledu materijala, oblika i kakvoće obrade), svaki put s nešto manjim σ<sub>a</sub>, sve dok do loma uopće ne dođe ma koliko povećavali broj titraja (N = ∞); to je trajna čvrstoća materijala.